123. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.7867 της 13/17 Δεκ. 1976 (ΦΕΚ Β΄  1513) Περί του ελέγχου της κανονικής τιμής των εισαγομένων επιβατικών αυτοκινήτων. Έχοντες υπ’ όψει: α)Τας διατάξεις του άρθρου 6 του Νόμου 363/1976 «περί διαρρυθμίσεως των επί των αυτοκινήτων ιδιωτικής χρήσεως επιβαλλομένων φόρων». β)Τας διατάξεις του άρθρου 9 του Νόμου 388/1976 «περί δασμολογητέας αξίας των εμπορευμάτων» και γ)Το γεγονός ότι ανακύπτουν σοβαραί δυσχέρειαι εις τον προσδιορισμόν υπό των Τελωνειακών Αρχών της κανονικής τιμής των εισαγομένων επιβατικών αυτοκινήτων, εκ του λόγου ότι ένιοι εκ των εισαγωγέων ή δεν προσκομίζουν πολλάκις κατά τον Τελωνισμόν τα αναγκαία προς τούτο δικαιολογητικά ή τα προσκομιζόμενα υπ’ αυτών τοιαύτα, περιέχουν σκοπίμως, εν τη επιδιώξει της υπαγωγής των αυτοκινήτων εις μικροτέραν φορολογικήν επιβάρυνσιν ανακριβή στοιχεία, εν σχέσει προς το αληθές τίμημα και τους πραγματικούς όρους της συμβάσεως πωλήσεως των υπό τελωνισμόν αυτοκινήτων, με άμεσον συνέπειαν ου μόνον την διαφυγήν δημοσίων εσόδων αλλά και την άνισον φορολογικήν επιβάρυνσιν των αυτοκινήτων, αποφασίζομεν: 1.Οι εισάγοντες σήμερον επιβατικά αυτοκίνητα υπό την ιδιότητα του αποκλειστικού αντιπροσώπου ή μοναδικού εκδοχέως του εισαγωγικού δικαιώματος, ως και παν έτερον φυσικόν ή νομικόν πρόσωπον ενεργούν υπό αναλόγους συνθήκας εισαγωγάς επιβατικών αυτοκινήτων, δέον όπως, εντός μηνός από της δημοσιεύσεως της παρούσης δια της Εφημερίδος της Κυβερνήσεως, υποβάλλουν εις την εν Πειραιεί Υπηρεσίαν Αξιών, τα ακόλουθα δικαιολογητικά: α)Αντίγραφον του συναφθέντος μετά του αλλοδαπού οίκου συμβολαίου, περί παραχωρήσεως αυτοίς του δικαιώματος της αποκλειστικής αντιπροσωπεύσεως και εισαγωγής εν Ελλάδι των υπ’ αυτού κατασκευαζομένων αυτοκινήτων. β)Τιμοκατάλογον αντιπροσώπου (DEALER PRICE) περί των τιμών πωλήσεως εις αυτούς υπό του αλλοδαπού οίκου των εισαγομένων εις την χώραν επιβατικών αυτοκινήτων. γ)Τιμοκατάλογον περί των τιμών λιανικής πωλήσεως (LIST PRICE) των ιδίων αυτοκινήτων εις την εσωτερικήν αγοράν της χώρας κατασκευής των, ως και σχετικήν βεβαίωσιν περί των βαρυνουσών ταύτα εσωτερικών φόρων, δεόντως θεωρημένην υπό της εις την χώραν ταύτην Ελληνικής Προξενικής Αρχής. δ)Οι αποκλειστικοί αντιπρόσωποι κ.λπ. υποχρεούνται όπως γνωστοποιούν αμελλητί εις την εν Πειραιεί Υπηρεσίαν Αξιών οποιαδήποτε μεταβολή ήθελεν επέλθη εις το μέλλον επί των διαλαμβανομένων στοιχείων εις τα κατατεθέντα υπ’ αυτών ως άνω δικαιολογητικά α, β, γ. ε)Κατάστασιν εμφαίνουσαν, βάσει στοιχείων εξηγμένων εκ των τηρουμένων υπ’ αυτών επισήμων λογιστικών βιβλίων, τα κατά το τρέχον έτος εισαχθέντα και πωληθέντα επιβατικά αυτοκίνητα (κατά τύπον και μάρκα) και τα πραγματοποιηθέντα προς τούτο γενικά και ειδικά έξοδα, αναλυόμενα κατά κατηγορίας δαπανών, ως και σχετικήν υπεύθυνον δήλωσιν του Νόμου 105/69 περί της ακριβείας των εις την κατάστασιν αναφερομένων στοιχείων. 2.Η εν Πειραιεί Υπηρεσία Αξιών μετά σχετικήν επεξεργασίαν και ταξινόμησιν των κατατιθεμένων αυτή ως άνω δικαιολογητικών υποβάλλει ταύτα, προς έλεγχον της κανονικότητος των αναγραφομένων τιμών επί του τιμοκαταλόγου αντιπροσώπου (DEALER PRICE) εις Επιτροπήν συνιστωμένην προς τούτο παρά τω Υπουργείω Οικονομικών και αποτελουμένην: α)Εκ του Διευθυντού της Δασμολογικής Διευθύνσεως του Υπουργείου Οικονομικών, ως Προέδρου, αναπληρουμένου υπό του Τελωνειακού Διευθυντού Μιχαήλ Τσιρακάκη. β)Εκ του Διευθυντού της εν Πειραιεί Υπηρεσίας Αξιών, αναπληρουμένου υπό ετέρου υπαλλήλου της Υπηρεσίας ταύτης οριζομένου υπ’ αυτού. γ)Εκ του Προϊσταμένου της Επιθεωρήσεως Τελωνείων Αττικής και Νήσων, αναπληρουμένου υπό ετέρου Επιθεωρητού της Επιθεωρήσεως ταύτης, οριζομένου υπ’ αυτού. δ)Εκ του Εφόρου της Εφορίας Φορολογίας Ανωνύμων Εταιρειών Αθηνών, ή του υπ’ αυτού οριζομένου υπαλλήλου (Ελεγκτού) της Εφορίας ταύτης, μετά του αναπληρωτού τούτου. ε)Εκ δύο εκπροσώπων του Συνδέσμου Εισαγωγέων Αντιπροσώπων Αυτοκινήτων, υποδεικνυομένων υπό του Συνδέσμου τούτου μετά των αναπληρωτών των. Εκ των εκπροσώπων τούτων ο είς να τυγχάνη αποκλειστικός αντιπρόσωπος αυτοκινήτων εισαγομένων εκ χωρών μελών της ΕΟΚ και ο έτερος αποκλειστικός αντιπρόσωπος αυτοκινήτων εισαγομένων εκ χωρών μη μελών της ΕΟΚ. στ)Χρέη Εισηγητού της Επιτροπής εκτελεί ο υπό του Προϊσταμένου της Υπηρεσίας Αξιών οριζόμενος υπάλληλος της Υπηρεσίας ταύτης, Γραμματέως δε ο υπό του Προέδρου οριζόμενος υπάλληλος της Δασμολογικής Διευθύνσεως. (Μετά τη σελ. 208,880) Σελ. 208,881 Τεύχος 645-Σελ. 49 Γενικά περί κυκλοφορίας αυτοκινήτων 21.Ε.α.123 3.Η Επιτροπή δύναται, πέραν των υπό της ανωτέρω παραγράφου 1 οριζομένων δικαιολογητικών ν’ αξιοί την προσκόμισιν και ετέρων τοιούτων, προσφόρων ή αναγκαίων κατά την κρίσιν της δια τον έλεγχον της κανονικότητος των αναγραφομένων τιμών επί του τιμοκαταλόγου αντιπροσώπου (DEALER PRICE) ή ν’ απαλλάξη ενδεχομένως τους εισαγωγείς εκ της υποχρεώσεως της προσκομίσεως ενίων εκ των δικαιολογητικών τούτων, εφ’ όσον εις την συγκεκριμένην περίπτωσιν κρίνονται περιττά ή είναι αδύνατος ή λίαν δυσχερής η έγκαιρος έκδοσις και υποβολή τούτων εις την Επιτροπήν εντός της τασσομένης υπό της παραγράφου ταύτης προθεσμίας. Ιδία προκειμένου περί αποκλειστικών αντιπροσώπων διατηρούντων και έτερον, πλην των αυτοκινήτων κλάδον εκμεταλλεύσεως, η Επιτροπή δύναται να προβαίνη εις τον επιμερισμόν των κοινών δαπανών, βάσει των κατά την κρίσιν της προσιδιαζόντων εις εκάστην συγκεκριμένην περίπτωσιν, στοιχείων. Η Επιτροπή ωσαύτως παρέχει την δυνατότητα εις τους αποκλειστικούς αντιπροσώπους κ.λπ. όπως προσέλθουν εις τας συνεδριάσεις της και εκθέσουν προφορικώς τας απόψεις των, κατά την εξέτασιν των υποβληθέντων υπ’ αυτών στοιχείων. 4.Η Επιτροπή μετά την περάτωσιν του σχετικού ελέγχου, θεωρεί τον τιμοκατάλογον αντιπροσώπου (DEALER PRICE) σημειούσα επ’ αυτού παραλλήλως, εάν αι τιμαί τούτου κρίνωνται υπ’ αυτής κανονικαί ή εν αντιθέτω περιπτώσει τας προσαρμογάς ας δέον να υποστούν αύται ίνα ανταποκρίνωνται προς τας κανονικάς, ακολούθως δε διαβιβάζει τον τιμοκατάλογον τούτον μεθ’ ολοκλήρου του φακέλλου εις την αρμοδίαν Τελωνειακήν Αρχήν, ίνα λαμβάνηται παρ’ αυτής υπ’ όψιν, μετά των λοιπών εγγράφων στοιχείων εκάστης εισαγωγής, κατά τον προσδιορισμόν της δασμολογητέας αξίας των εισαγομένων υπό του εις ον αφορά ο τιμοκατάλογος, αντιπροσώπου, αυτοκινήτων. 5.Η κατά τα ως άνω διαμορφουμένη δασμολογητέα αξία των εισαγομένων υπό των αποκλειστικών αντιπροσώπων, αυτοκινήτων, αποτελεί συγκριτικόν στοιχείον δια την διαμόρφωσιν περαιτέρω, συμφώνως και προς τας διατάξεις του Νόμου 398/76 της κανονικής τιμής των εισαγομένων ομοίων επιβατικών αυτοκινήτων υπό ετέρων προσώπων, μη εχόντων την ιδιότητα του αποκλειστικού αντιπροσώπου κ.λπ. Η παρούσα δημοσιευθήτω δια της Εφημερίδος της Κυβερνήσεως. Σελ. 208,882 Τεύχος 645-Σελ. 50 